28/05/2012 | Administración LocalMunicipal
Carral
Aprobación definitiva do Regulamento de ficheiros de datos de carácter persoal do Concello de Carral

Aprobación definitiva do Regulamento de ficheiros de datos de carácter persoal do Concello de Carral Elevado a definitivo o acordo plenario adoptado en sesión ordinaria celebrada en data 26/01/201 polo que se aproba inicialmente o Regulamento de ficheiros de carácter persoal do Concello de Carral, por non se ter presentado ningunha reclamación nin suxestión dentro do prazo de información pública e audiencia aos interesados. Publícase de seguido o texto íntegro, de conformidade co previsto nos artigo 65.2, 49 e 70.2 da Lei 7/85, do 2 de abril, reguladora das bases de réxime local para a súa posterior posta en vigor. Carral, 10 de maio de 2012. O alcalde José Luís Fernández Mouriño REGULAMENTO DE FICHEIROS DE DATOS DE CARÁCTER PERSOAL DO CONCELLO DE CARRAL ARTIGO 1.–Ámbito de aplicación. Os ficheiros automatizados do Concello de Carral, nos que se conteñen e procesan datos de carácter persoal son os que están recollidos neste regulamento. ARTIGO 2.–Creación de ficheiros. Créanse os seguintes ficheiros de datos de carácter persoal do Concello de Carral: 1.–Rexistro de entrada e saída da policía local 2.–Polícía administrativa.3.–Seguridade cidadá. 4.–Multas.5.–Videovixilancia da Casa do Concello. ARTIGO 3.–Ficheiros incluídos. Os ficheiros incluídos no ámbito da Lei orgánica 15/1999, creados antes da aprobación deste regulamento, manteranse nos termos establecidos. Estes ficheiros son: Contabilidade, rendas, nóminas e padrón. Queda suprimido o ficheiro preexistente denominado “alistamento”, actualmente en desuso por supresión do servizo ao que se aplicaba. ARTIGO 4.–Responsables dos ficheiros.1.–A titularidade e responsabilidade dos ficheiros do Concello correspóndelle ao Concello de Carral, representado polo Sr. alcalde. Consideraranse encargadas do ficheiro as persoas que leven a cabo por conta do responsable o tratamento dos datos recollidos nos mesmos: 1.–Ficheiro de contabilidade: responsable da Intervención municipal e alcalde.2.–Ficheiro de rendas: responsable da Intervención municipal e alcalde.3.–Ficheiro de nóminas: responsable da súa xestión e pagamento e alcalde.4.–Ficheiro de padrón: funcionario encargado do padrón e alcalde.5.–Ficheiro de rexistro de entrada e saída da policía local: oficiais da policía local e alcalde.6.–Ficheiro de policía administrativa: oficiais da policía local e alcalde.7.–Ficheiro de seguridade cidadá: oficiais da policía local e alcalde.8.–Ficheiro de multas: oficiais da policía local e alcalde.9.–Ficheiro de videovixilancia da Casa do Concello: oficiais da policía local e alcalde.2.–O órgano responsable e perante o que se poden exercer os dereitos de acceso, rectificación, cancelación ou oposición con relación a calquera dos ficheiros municipais de datos de carácter persoal é a Alcaldía. ARTIGO 5.–Cesión de datos. Aplicarase ao respecto o réxime establecido no artigo 21 da Lei 15/1999 e o establecido especificamente para cada ficheiro en concreto. ARTIGO 6.–Niveis de seguridade.1.–Ficheiro de contabilidade: baixo, acceso mediante contrasinal 2.–Ficheiro de rendas: baixo, acceso mediante contrasinal.3.–Ficheiro de nóminas: medio, acceso mediante contrasinal.4.–Ficheiro de padrón: medio, acceso mediante contrasinal.5.–Ficheiro de rexistro de entrada e saída da policía local: baixo, acceso mediante contrasinal.6.–Ficheiro de policía administrativa: medio 7.–Ficheiro de seguridade cidadá: medio.8.–Ficheiro de multas: medio.9.–Ficheiro de videovixilancia da Casa do Concello: medio. DISPOSICIÓN FINAL. Este regulamento entrará en vigor logo de que se publique o seu texto no Boletín Oficial da Provincia e transcorra o prazo de quince días a que se refiren os artigos 70.2 e 65.2 da Lei 7/1985, do 2 de abril, Regulamento das bases do réxime local. Carral, 10 maio de 2012. O alcalde José Luís Fernández Mouriño